OСНОВНА ШКОЛА ″БРАНКО ЋОПИЋ″

**ПРИПРЕМА ЗА ОБРАЗОВНО – ВАСПИТНИ РАД**

Разред: **ДРУГИ** ПРЕДМЕТ: СВЕТ ОКО НАС

|  |  |
| --- | --- |
| Ред. бр. наст. једи. | 24. |

|  |
| --- |
| НАСТАВНА ЈЕДИНИЦА**: КОПИШЋЕЊЕ ЧАСОВНИКА** |
| ОБРАЗОВНО-ВАСПИТНИ ЗАДАЦИ:  Читање времена са обичног часовника;  - Читање времена са дигиталног часовника. |

|  |  |
| --- | --- |
| **ТИП ЧАСА**   1. Обрада 2. **Утврђивање** 3. Обнављање 4. Систематизација 5. Вежбање 6. Практичан рад 7. Провера | НАСТАВНА СРЕДСТВА  Модел часовника направљен на картону, са бројчаником и  покретним казаљкама (сви ученици га праве код куће и доносе начас). |
| ОБЛИЦИ РАДА   1. **Фронтални** 2. **Индивидуални** 3. Групни 4. У паровима 5. .................... | НАСТАВНЕ МЕТОДЕ  Илустративно демонстративна,вербална,писаних радова |
| Образовни стандарди: | |

Т О К Ч А С А

|  |
| --- |
| **Уводни део: ................ минута**   * **Поновити временске одреднице (шта је дан, обданица, ноћ, јутро, вече, колико траје седмица, набројати називе дана у недељи; шта је месец, шта сваки месец има, колико месеци чини једну годину, набројати називе месеци; почетак и завршетак календарске и школске године).** * **Делови године-годишња доба (јесен, зима, пролеће, лето); када почињу, који им месеци припадају.**   Циљ уводне активности је да се обнови знање о деловима часовника и принципима на којима почива читање времена, како би ученици лакше савладали захтевније задатке намењене вежбању вештине гледања на сат. Уз одговоре на питања наставника, ученици могу демонстрирати научено на моделу часовника који су направили код куће и донели на час. |

:::

|  |
| --- |
| **Главни део: ...... минута**  Главна активност одвија се по следећем принципу: наставник обрађује сваку подтему,даје потребна објашњења и демонстрира их на свом моделу часовника. Ученици раде то исто, свако на свом моделу часовника, а затим индивидуално раде предвиђене задатке из уџбеника и радне свеске.  Код свих задатака, наставник ученицима задаје нове примере. Истоврсни задаци на бројним примерима омогућавају потребно вежбање вештине читања времена.  Пожељно је нагласити и на који начин обично, у свакодневном говору, означавамо време: нпр. да за 9 часова и 30 минута обично кажемо пола десет, а за 9 часова и 45 минута – петнаест до десет и сл.  Посебну пажњу треба посветити показивању јутарњег и вечерњег времена на обичном и дигиталном часовнику. Ученицима указати да то може бити потенцијални извор забуне и неспоразума (нпр. ако некоме кажемо да треба да дође у седам сати, а не нагласимо да ли се ради о јутарњем или вечерњем времену). Објаснити да, зато, 7 часова увече називамо 19 сати и сл.  Такође је важно обновити и кроз задатке провежбати принцип по коме се смењују бројеви на дигиталном часовнику (нпр. шта ће писати на дигиталном часовнику након броја 22:59, а шта је писало пре броја 00:00). |
| **Завршни део:......минута**  На свом моделу часовника, први ученик постави казаљке у одређени положај и пита другог ученика (по свом избору) које време показује. Уколико „прозвани“ ученик да тачан одговор, он задаје следеће време, а уколико погреши или не зна одговор, испада из игре. Игра траје до завршетка часа. |